ತಂದೆ ಹೊಡೆತದಿಂದ ತಪ್ಪಿಸಿಕೊಳ್ಳಲು ಟೆರೆಸ್‍ನಿಂದ ಹಾರಿದ 12ರ ಬಾಲಕಿ- ವಿಡಿಯೋ!

ಪಾಟ್ನಾ: ತಂದೆ ಹೊಡೆತದಿಂದ ತಪ್ಪಿಸಿಕೊಳ್ಳಲು 12 ವರ್ಷದ ಬಾಲಕಿ ಮಹಡಿಯಿಂದ ಜಿಗಿದ ಘಟನೆ ಬಿಹಾರದಲ್ಲಿ ನಡೆದಿದೆ.

ವರದಿಗಳ ಪ್ರಕಾರ ಬಾಲಕಿ ಮೊಬೈಲಿನಲ್ಲಿ ತನ್ನ ಸ್ನೇಹಿತರ ಜೊತೆ ಚಾಟ್ ಮಾಡುತ್ತಿದ್ದಳು. ಇದೇ ವೇಳೆ ಬಂದ ಬಾಲಕಿಯ ತಂದೆ ಆಕೆಗೆ ಹೊಡೆಯಲು ಶುರು ಮಾಡಿದ್ದಾನೆ. ಬಾಲಕಿ ತಂದೆ ಆ ವೇಳೆ ಕುಡಿದ ನಶೆಯಲ್ಲಿದ್ದನು ಎಂದು ಹೇಳಲಾಗಿದೆ.

ತಂದೆ ಹೊಡೆತ ತಾಳಲಾರದೇ ಬಾಲಕಿ ಮಹಡಿಯಿಂದ ಜಿಗಿದಿದ್ದು, ಗಂಭೀರವಾಗಿ ಗಾಯಗೊಂಡಿದಾಳೆ. ತಂದೆ ಹೊಡೆಯುವಾಗ ಅಕ್ಕಪಕ್ಕದ ಮನೆಯವರು ಬಾಲಕಿಯನ್ನು ರಕ್ಷಿಸುವ ಬದಲು ತಮ್ಮ ಮೊಬೈಲಿನಲ್ಲಿ ವಿಡಿಯೋ ಮಾಡುತ್ತಿದ್ದರು.

ನಂತರ ವ್ಯಕ್ತಿಯೊಬ್ಬರು ಪೊಲೀಸರಿಗೆ ಕರೆ ಮಾಡಿದ್ದಾರೆ. ಈ ವೇಳೆ ಪೊಲೀಸ್ ಠಾಣೆಯ ಲ್ಯಾಂಡ್‍ಲೈನ್ ಸರಿಯಾಗಿ ಕೆಲಸ ಮಾಡತ್ತಿರಲಿಲ್ಲ (ಔಟ್ ಆಫ್ ಆರ್ಡರ್). ನಂತರ ಈ ಘಟನೆಯನ್ನು ಪೊಲೀಸರಿಗೆ ತಿಳಿಸಲಾಯಿತು ಎಂದು ವರದಿಯಾಗಿದೆ.

ಘಟನೆಯ ಸ್ಥಳದಿಂದ ಪೊಲೀಸ್ ಠಾಣೆಗೆ ಕೇವಲ ಕಿ.ಮೀ ಅಷ್ಟು ದೂರ ಇದ್ದರೂ, ಪೊಲೀಸರು ಸ್ಥಳಕ್ಕೆ ಬರಲು 3 ಗಂಟೆ ತೆಗೆದುಕೊಂಡರು ಎಂದು ವರದಿಯಾಗಿದೆ.

https://www.youtube.com/watch?v=8L1IH8-sGTo